Resolució 146/2017, de 10 de maig
Administración: Ajuntament de l'Aldea
Diverses dades pressupostàries i sobre retribucions dels electes municipals.
La informació sobre liquidació dels pressupostos i retribució dels electes locals és pública, no hi concorren límits a l'accés i, a més, ha de ser objecte de publicitat activa, motiu pel qual amb més raó se li ha de donar accés.
L'existència d'altres responsabilitats de servei al poble que requereixen la dedicació del personal municipal no pot anar en detriment de l'efectivitat del dret d'accés a la informació, que és essencial per a la democràcia i la prevenció de la corrupció i per tant també serveix el poble en igual o major mesura que la resta de responsabilitats municipals.
Si la informació demanada és pública i accessible sense dificultats s'hi pot facilitar l'accés indicant amb precisió l'adreça on es pot obtenir.
Número d'expedient de la Reclamació: 157/2017
Demana rebre aquesta informació amb mitjans electrònics, a l'adreça que facilita a aquests efectes.
Sobre la base de les anteriors consideracions, l'informe municipal acaba indicant que "l'Ajuntament de L'Aldea respondrà amb la major brevetat possible les peticions del grup PODEMOS de L'Aldea".
Els primers apartats de la sol·licitud d'informació demanen dades relatives a la liquidació del pressupost de 2016 (que segons l'article 191.3 del Reial Decret legislatiu 2/2004, de 5 de març, pel qual s'aprova el Text refós de la Llei reguladora de les hisendes locals, LRHL, s'hauria de confegir abans de l'1 de març de l'exercici següent).
Es tracta d'informació pública a la que no hi concorren límits d'accés i, a més a més, es pot considerar també que es tractaria, almenys en la seva major part, d'informació que hauria de ser objecte de publicitat activa, en aplicació de l'article 11.1.a LTAIPBG, motiu pel qual amb més raó s'hi hauria de donar accés.
Pel que fa al darrer apartat de la sol·licitud, el que es demana és informació retributiva dels membres electes de l'Ajuntament; es tracta sens dubte d'informació pública, que a més a més també hauria de ser, almenys en la seva major part, objecte de publicitat activa, per imperatiu de l'article 11.1.b LTAIPBG, motiu pel qual amb més raó s'hi hauria de donar accés.
L'Ajuntament no hauria donat resposta expressa d'aquesta sol·licitud a l'entitat reclamant dins del termini establert per l'article 33 LTAIPBG; en conseqüència, i segons l'article 35 de la mateixa Llei, la sol·licitud s'ha de considerar també estimada per silenci administratiu, de manera que els serveis municipals restarien vinculats a facilitar la informació demanada, llevat que hi concorrin límits legals, que no és el cas.
Per la seva banda, l'informe municipal no qüestiona el dret de l'entitat reclamant a obtenir la informació demanada, si bé fa algunes consideracions que explicarien el retard a l'hora de facilitar-la.
Aquestes consideracions es poden resumir en els punts següents.
En primer lloc, el volum d'informació demanada per la mateixa entitat, que requereix una dedicació del personal de l'Ajuntament que pot anar en detriment de l'atenció que mereixen les altres responsabilitats de l'Administració municipal.
Tot i que aquest fet no es pot ignorar, l'Ajuntament ha de tenir en compte que:
En segon lloc, l'informe municipal (que com s'ha dit es fa de manera conjunta per a cinc Reclamacions) al·lega que cal una tasca de revisió detinguda de les dades sol·licitades, perquè contenen moltes dades personals protegides.
No és el cas d'aquesta Reclamació: la informació relativa a la liquidació dels pressupostos no sembla que hagi de contenir dades personals i les afectades per la part de la sol·licitud que demana dades retributives dels electes són dades personals que ja s'han fet públiques i que s'han de fer públiques per imperatiu de l'article 11.1.b LTAIPBG, de manera que l'accés a elles és admès clarament per l'article 11.2 de la Llei orgànica 15/1999, de 13 de desembre, de protecció de dades personals (LOPD); la identitat de les persones membres de l'Ajuntament que són retribuïdes per aquest no només no s'ha protegir, sinó que en aquest cas no es pot protegir sense infringir la legislació de transparència i accés a la informació pública, ja que el que demana precisament la sol·licitud són les percepcions que reben cada un dels membres de l'Ajuntament.
En tercer lloc, l'informe municipal també fa referència a què molta de la informació demanada per l'entitat reclamant és al seu abast en el portal de transparència de l'Ajuntament.
Si és aquest el cas, l'Ajuntament pot aplicar allò que preveu l'article 36.2.b LTAIPBG, i indicar a l'entitat sol·licitant la font d'informació (l'adreça web específica, amb les especificacions necessàries per accedir concretament a la informació demanada), sempre que la informació sol·licitada hagi estat efectivament publicada i s'hi pugui accedir fàcilment.
Ateses les anteriors consideracions, procedeix declarar el dret de l'entitat reclamant a obtenir la informació sol·licitada i requerir a l'Ajuntament que li faciliti l'accés corresponent, si encara no ho ha fet.
Sobre la base dels antecedents i fonaments jurídics exposats, el Ple de la GAIP, en la sessió de 10 de maig de 2017, resol per unanimitat: